<p>واحد <b>النهار</b> قرروا بعض المغاربة أنهم <i>يقاطعوا</i> منتوجات ديال شركات معينة، وقاليك <i>راه</i> هادي إرادة شعبية <i>وبنادم</i> تقهر <u>بالغلا</u> <i>وغادي</i> يبقاو مقاطعين حتى <i>يهبط</i> الثمن، <u>وملي</u> كان كيظهر <b>صوت</b> عاقل ويقول بلي هاد المقاطعة راه مدفوعة سياسيا ومعندها <b>علاقة</b> <b>بالمواطن</b> والشعب <u>والغلاء،</u> <i>وراه</i> غير بنادم <b>تابع</b> جيلالة بالنافخ وساقوهم <b>الصفحات</b> الفايسبوكية بحال النعاج <b>باش</b> <b>يقاطعوا</b> منتوجات شركات <i>دون</i> غيرها، <i>والنتيجة</i> <b>هي</b> المقاطعة تسالات وتضررو <i>الشركات</i> ولكن تاحاجة متغيرات <u>وبلا</u> <b>نتيجة</b> على جيب المواطن، بل العكس ضرات إقتصاد البلاد، والناس <u>لي</u> كانو ضدها توصفوا بالخونة وتسبو <b>وتعايرو</b> <u>فالمواقع</u> <b>الإجتماعية</b> <i>وفالواقع</i></p>
<h4><u>باش</u> تعرف أن هادوك <u>المقاطعين</u> كانو <b>غير</b> قطيع <i>جارينو</i> وحدين خرين لأهداف سياسية هاهي حاليا المحروقات أغلى <i>ملي</i> كانت عليه أيام <i>المقاطعة</i> ومع ذلك <u>مكاينش</u> الهدرة عليها، على <b>زعمة</b> شنو لي تغير واش الوعي <b>السياسي</b> <b>ديال</b> <b>المغاربة</b> تلاشى فمدة <b>شهور،</b> ولا تكلخو هاد ليام <b>أو</b> دارو لاباس ومابقاتش كتجيهم <b>هاد</b> <b>الزيادة</b> غالية، هنا يبانليك أن بزاف ديال المغاربة باقي سادجين ونية <b>ويمكن</b> <i>التلاعب</i> بهم <u>وجرهم</u> <i>لأي</i> واد <u>سحيق</u> فين يطيحو <b>مجموعين</b> وهوما فرحانين بلي راه دارو الطايلة، وهوما <b>غير</b> <b>مغرر</b> بيهم بحال شي قاصر</h4>
<h4>حاليا <b>المحروقات</b> <b>طالعة</b> <i>للسما</i> وماشفنا لا تصقيف <u>الأسعار</u> <u>لا</u> ترقيعها، <b>كل</b> <i>شهر</i> الزيادة ورمضان قرب يعني <i>جا</i> شهر المخاطفة والإستهلاك <u>اللامعقلن</u> والزيادات <u>فكولشي</u> ، كون بصح كانو المغاربة <b>واعيين</b> <u>وعندهم</u> إرادة وكلمة مسموعة <u>فراه</u> خاصهم <b>يقاطعو</b> <i>لارمضان</i> <b>هاد</b> الشهر لي كيدوز صعيب على الأسر المغربية <b>الهشة،</b> ولي <i>كيتسلف</i> الواحد <b>ويتكلف</b> <u>باش</u> <u>يوجد</u> <b>ليه،</b> عاد <u>زيد</u> عليه أنه شهر ديال <u>قلة</u> المردودية <b>والخدمة</b> والمعقول بدعوى الصيام، الى كان عند المغاربة شي <u>وعي</u> جمعي <i>شي</i> <i>نهار</i> <i>فراه</i> خاص <i>يقاطعو</i> راسهم هو اللول حيت راه لي <i>جاك</i> كيسوط ليهم <b>فيه</b></h4>
<h4></h4>